DIRECȚIA GENERALĂ BIODIVERSITATE

Nr. DGB/122173/

**RAPORTUL DE EVALUARE A CANDIDATURILOR PRIVIND COMPONENȚA COMISIEI PATRIMONIULUI SPEOLOGIC**

În vederea reorganizării componenței Comisiei Patrimoniului Speologic, Ministerul Mediului, Apelor și Pădurilor a solicitat din partea Institutului de Speologie „Emil Racoviță”, Federației Române de Speologie şi a altor instituţii şi organizaţii naţionale cu competenţe în domeniul explorării, protecţiei şi conservării patrimoniului speologic, desemnarea persoanelor reprezentative pentru reînnoirea CPS care îndeplinesc condițiile de eligibilitate și criteriile de evaluare prevăzute în anexa la Anunțul publicat în data de 18 iulie 2023. Astfel, au fost transmise către Ministerul Mediului, Apelor și Pădurilor (MMAP) 4 dosare, dintre care unul a fost retras.

Urmare a întrunirii Comisiei de selecție, constituită conform *Ordinului ministrului mediului, apelor și pădurilor nr. 2236/29.08.2023 privind constituirea comisiei de selecție a membrilor Comisiei Patrimoniului Speologic*, în urma analizării celor 3 dosare depuse, s-au stabilit următoarele:

* 2 dintre aceste dosare au îndeplinit condițiile;
* un dosar a fost incomplet, acesta nu a cuprins toate documentele specificate la “condițiile de eligibilitate” menționate în cadrul Anunțului.

Având în vedere cele stipulate anterior și faptul că nu au fost ocupate toate cele 9 poziții vacante, Comisia Patrimoniului Speologic nu s-a putut constitui, astfel Comisia de selecție desemnată a hotărât în unanimitate anularea procedurii.

**Membrii Comisiei de Evaluare:**

1. **Antoaneta Oprișan, Președinte**
2. **Nicolae Manta, Membru**
3. **Eugen Cismaru, Membru**